અંબાજીમાં વર્ષાેથી પરંપરાગત રીતે ભરાતા ભાદરવી પુનમના મેળામાં આ વખતે મા અંબાના ધામમાં દર્શને આવતા લાખો ભાવિકોને કંઈક નવીનતા દર્શાવવાના આશયથી મંદિરના ટ્રસ્ટીગણે માં અંબાના ધામમાં એક વિરાટ કદનો એવો લાડુ બનાવવો કે જેની વિશ્વભરમાં નોંધ લેવાય તેવું નકકી કરી ૧૧,૧૧૧ કિલો વજનનો લાડુ બનાવ્યો છે. જે કદાચ વિશ્વમાં પ્રથમવાર બનાવાયો છે તેથી તેની ગિનીસ બુક ઓફ વર્લ્ડ રેકોર્ડમાં તેની નોંધ લેવાય તેવી શકયતા છે. જોકે આજે આ લાડુને એક વિશાળ પાત્રમાં મુકવામાં આવતા હાલ મેળામાં આવેલા અનેક દર્શનાર્થીઓ તેને કુતુહૂલતાથી નિહાળવા ઉમટી પડે છે. આ વિરાટ કદના લાડુએ ભાવિકજનોમાં ભારે આકર્ષણ જમાવ્યું છે.